దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
​ కోహ్లి అడిగితే.. 10 ఓవర్లు బౌలింగ్ చేస్తా
ఇలాంటి ఓ అవకాశం వస్తుందేమో అనే ఉద్దేశంతో ఇటీవల విజయ్ హజారే ట్రోఫీ కూడా ఆడి ఫిటెనెస్ ని
TNN | Updated:
Mar 12, 2017, 03:35PM IST
వయసు పెరుగుతున్నా.. మైదానంలో పదునైన యార్కర్లతో విరుచుకుపడుతూ అందర్నీ ఆశ్చర్యపరుస్తున్నాడు భారత ఫాస్ట్ బౌలర్ ఆశిష్ నెహ్రా . జట్టుకు టీ20ల్లో మెరుగైన పేసర్ అవసరమైనప్పుడు సెలక్టర్లు అతనివైపే మొగ్గు చూపుతున్నారు. ఏప్రిల్ 5 నుంచి ఆరంభంకానున్న ఐపీఎల్ పదో సీజన్&zwnj;లో సత్తా చాటేందుకు ప్రస్తుతం నెహ్రా సిద్ధమవుతున్నాడు. గత ఏడాది సన్&zwnj;రైజర్స్ హైదరాబాద్ విజయంలో నెహ్రా క్రియాశీలక పాత్ర పోషించిన విషయం తెలిసిందే. భారత్&zwnj; జట్టులో నాణ్యమైన పేసర్ల కొరత పెరుగుతోంది. జూన్&zwnj;లో ఇంగ్లాండ్&zwnj;లో జరగనున్న ఛాంపియన్స్ ట్రోఫీలో మీకు అవకాశమిస్తే ఆడతారా..? అని మీడియా ప్రశ్నించగా నెహ్రా ధీమాగా సమాధానం చెప్పాడు.
&lsquo;మరో నెలలో నా వయసు 38కి చేరుతుంది. ఈ వయసులో బౌలింగ్ చేయడం కష్టమని అందరూ అంటారు. కానీ.. నేను ఇప్పటికీ గంటకు సరాసరి 140కి.మీ వేగంతో బంతులను విసరగలను. రోజుకి దాదాపు నాలుగైదు గంటలు నెట్స్&zwnj;లో శ్రమిస్తాను. ఇంతలా ప్రాక్టీస్ చేయడానికి ఒక్కోసారి నా శరీరం సహకరించదు. కానీ కనీసం ఏడు ఓవర్లపాటు బౌలింగ్ చేయనిదే రోజు ముగించను. ఇక ఛాంపియన్స్ ట్రోఫీలో భారత్ జట్టుకి నా అవసరం ఉందంటే నేను తప్పకుండా వస్తాను. అక్కడ ఓ సీనియర్ బౌలర్&zwnj;గా మైదానంలో యువ బౌలర్లకి సూచనలిచ్చేందుకు ప్రయత్నిస్తా. ఇలాంటి ఓ అవకాశం వస్తుందేమో అనే ఉద్దేశంతో ఇటీవల విజయ్ హజారే ట్రోఫీ కూడా ఆడి ఫిటెనెస్ నిరూపించుకున్నాను. జట్టు కెప్టెన్ కోహ్లి కోరితే.. మ్యాచ్&zwnj;లో నా కోటా 10 ఓవర్లు వేయడానికి నేను సిద్ధమే&rsquo; అని వివరించాడు.